अब कजलीगढ़ में खाई और वाटर फॉल तक नहीं जा सकेंगे, लगेगी सुरक्षा रैलिंग
गहरी खाई के कारण पर्यटकों को रहता है खतरा, बारिश के दौरान होते हैं हादसे
अगले हफ्ते होंगे टेंडर जारी, जून तक हो जाएगा काम
45 रेप के मामलों का हुआ था खुलासा
15 से ज्यादा घटनाएं आ चुकी हैं सामने
ईको टूरिज्म बोर्ड को पिछले साल विभाग ने प्रस्ताव बनाकर भेजा था। बोर्ड ने तीन दिन पहले इसे मंजूर कर काम शुरू करवाने के आदेश जारी कर दिए हैं। विभाग अगले सप्ताह विभिन्न कार्यों के लिए टेंडर जारी करेगा। जून तक कजलीगढ़ को सुरक्षित कर दिया जाएगा। खाई शुरू होने के पहले जमीन पर गोल-गोल छोटे पत्थर फैले हुए हैं। पैर का संतुलन थोड़ा भी बिगड़ते ही लोग फिसल जाते हैं। इससे खाई में गिरने का भी खतरा रहता है।
तिंछाफॉल जैसे किए जाएंगे सुरक्षा इंतजाम
एसडीओ आरएन सक्सेना के मुताबिक तिंछाफॉल में जिस तरह के सुरक्षा इंतजाम किए गए हैं वैसा ही काम कजलीगढ़ में किया जाएगा। बारिश के दौरान ग्राम वन समिति के सदस्य और वन रक्षक भी ज्यादा तैनात किए जाएंगे, ताकि पर्यटकों पर नजर रखी जा सके कि खतरनाक स्थान पर न जा सकें।
भास्कर संवाददाता | इंदौर
कजलीगढ़ में हादसे रोकने, सुनसान जगह को बंद करने के लिए वन विभाग का भेजा गया प्रस्ताव ईको टूरिज्म डेवलपमेंट बोर्ड ने मंजूर कर लिया है। अब कजलीगढ़ के वाटर फॉल को लोग दूर से ही निहार सकेंगे। विभाग खाई शुरू होने से 20 फीट की दूरी पर रैलिंग, तार फेंसिंग करने जा रहा है। बारिश से पहले ही यह काम पूरा हो जाएगा ताकि सीजन में जाने वाले पर्यटक खाई में नहीं उतर सकें। हर साल बारिश के दौरान कजलीगढ़ में हादसे होते हैं।
पानी में डूबने के अलावा फ्रैक्चर के मामले भी बड़ी संख्या में होते हैं। लोग जान जोखिम में डालकर खाई में उतरते हैं और फॉल के करीब पहुंच जाते हैं। इस रिस्क को खत्म करने के लिए खाई के उन सभी छोर को बंद किया जाएगा जहां से लोग नीचे उतरने की कोशिश करते हैं। इसी तरह कजलीगढ़ में ऐसी सुनसान जगह जहां पर पर्यटकों के साथ ज्यादती और लूट की वारदात होती है उसे भी तार फेंसिंग की मदद से बंद करवाया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva